Zmluva o združených dodávkach zemného plynu č. SC2013/044/MNÍCHOVA LEHOTA

1. (ďalej len „**Zmluva**“)

|  |  |  |  |  |
| --- | --- | --- | --- | --- |
| **MET Slovakia, a.s.**  Sídlo: Sasinkova 12, 811 08 Bratislava  IČO: 45 860 637  Zapísaná v Obchodnom registri Okresného súdu Bratislava I, Oddiel: Sa, Vložka č.: 5118/B | | a | **Mníchova Lehota**  Sídlo: Mníchova Lehota č. 90, 913 21 Mníchova Lehota  IČO: 00 311 774 | |
| IČ DPH: SK2023117107 | | IČ DPH: | |
| DIČ: 2023117107 | | DIČ: 2021079753 | |
| 1. Číslo účtu: | 12166374/5200 | 1. Číslo účtu: | 0611278001/5600 |
| Banka: | OTP Banka Slovensko, a.s. | Banka: | Prima banka Slovensko, a.s. |
| SWIFT kód: | OTPVSKBX | SWIFT kód: |  |
| 1. Č. IBAN: | SK1152000000000012166374 | 1. Č. IBAN: |  |
|  |  |  |  |
| Adresa: MET Slovakia, a.s., Sasinkova 12, 811 08 Bratislava | | Adresa: Mníchova Lehota**,** Mníchova Lehota č. 90, 913 21 Mníchova Lehota | |
| Kontaktné osoby: Richard Prokypčák | | Kontaktné osoby: Martina Burianová | |
| Email: metslovakia@molenergytrade.com | | Email: [burianova@mnichovalehota.sk](mailto:burianova@mnichovalehota.sk) | |
| Fax: +421 2 5245 1200 | | Tel./ Fax: +421 32 6486 124 | |
|  | |  | |
| (ďalej len „**Dodávateľ**“) | | (ďalej len „**Odberateľ**“) | |
| (Dodávateľ a Odberateľ spoločne ako „**zmluvné strany**“ a osobitne každý ako „**zmluvná strana**“) | | | | |
|  | | | | |
| *Táto Zmluva sa uzatvára ako výsledok verejného obstarávania v zmysle príslušných ustanovení zákona č. 25/2006 Z.z. o verejnom obstarávaní a o zmene a doplnení niektorých zákonov, v platnom znení. Skupina verejných obstarávateľov, vrátane Odberateľa, použila na obstaranie predmetu tejto Zmluvy spoločný postup verejného obstarávania. Podstatné náležitosti tejto Zmluvy boli dohodnuté v rámcovej dohode o dodávke zemného plynu č. CVO 313 uzavretej medzi spoločným zástupcom skupiny verejných obstarávateľov, Mestom Veľký Šariš a Dodávateľom dňa 9. septembra 2013. Odberateľ podpisom tejto Zmluvy vyhlasuje, že sa oboznámil s obsahom uvedenej rámcovej dohody a s jej obsahom bez výhrad súhlasí.* | | | | |

1. Predmet Zmluvy
   1. Na základe podmienok tejto Zmluvy a príslušných (všeobecných) obchodných podmienok Dodávateľa (ďalej len „**VOP**“), ktoré tvoria neoddeliteľnú súčasť tejto Zmluvy, sa Dodávateľ zaväzuje opakovane dodávať zemný plyn do Odberného miesta (Odberných miest) uvedeného (uvedených) v Prílohe 1 k Zmluve ako Odberné miesto (Odberné miesta) Odberateľa a zabezpečiť distribúciu zemného plynu a jeho prepravu (podľa potreby) na toto (tieto) Odberné miesto (miesta) a Odberateľ sa zaväzuje uhradiť dohodnutú cenu. VOP sú priložené ako Príloha 2 k Zmluve.
   2. Predpokladaný ročný odber, ktorý Dodávateľ v dodávke poskytne a Odberateľ odoberie cez príslušné Odberné miesto (miesta) je uvedený v Prílohe 1 k Zmluve.
   3. Ostatné podmienky
   4. Termín dodávok zemného plynu: podľa údajov uvedených v Prílohe č. 1. Termín dodávok sa bude pre účely Zmluvy považovať za Zúčtovacie obdobie podľa VOP.
   5. Jednotková cena: 26,26 Eur/MWh bez DPH (20% DPH = 5,25 Eur/MWh, t.j. 31,51 Eur/MWh s DPH).
   6. Zmena Jednotkovej ceny je možná iba v prípade vzájomnej dohody zmluvných strán formou písomného dodatku k Zmluve. K zmene dohodnutej ceny môže dôjsť iba v dôsledku objektívnych finančných vplyvov, a to napr. opatrenia finančných orgánov, legislatívnych zmien, zmeny cla, zmeny daňových predpisov.
   7. Fixný mesačný poplatok: M2=1,19 EUR; M3=1,57 EUR; M4=2,05 EUR
   8. *[Poznámka 1: Výška Fixného mesačného poplatku je zhrnutá v Jednotkovej cene za zemný plyn]*
   9. Produkt: maloodber
   10. Na dodávku zemného plynu podľa tejto Zmluvy sa tiež vzťahujú osobitné podmienky stanovené v popise vybraného produktu uvedeného v Prílohe 3.
2. Osobitné dojednania
   1. Pokiaľ sa zmluvné strany nedohodnú inak, Odberateľ sa zaväzuje počas Zúčtovacieho obdobia odobrať v (každom) Odbernom mieste minimálne 79% a maximálne 121% z Predpokladaného ročného odberu uvedeného pre príslušné Odberné miesto v Prílohe 1 k Zmluve, čím nie je dotknutá povinnosť Odberateľa podľa druhej vety odseku 2.6 VOP.
   2. Ak Odberateľ nesplní svoj záväzok podľa predchádzajúceho odseku 2.1 tým, že počas Zúčtovacieho obdobia na základe skutočne nameraného množstva plynu odoberie v príslušnom Odbernom mieste menšie množstvo plynu ako 79% z Predpokladaného ročného odberu, je Odberateľ povinný uhradiť Dodávateľovi hodnotu dodávky takto neodobratého plynu, ktorá sa určí ako súčin rozdielu 79% z Predpokladaného ročného odberu a skutočne odobratého množstva plynu v Odbernom mieste a ceny vo výške 4,95 Eur *z*a každú aj začatú MWh neodobratého plynu za Zúčtovacie obdobie. Ak Odberateľ nesplní svoj záväzok podľa predchádzajúceho odseku 2.1 tým, že počas Zúčtovacieho obdobia na základe skutočne nameraného množstva plynu odoberie v príslušnom Odbernom mieste väčšie množstvo plynu ako 121% z Predpokladaného ročného odberu, je Odberateľ povinný uhradiť Dodávateľovi (okrem Jednotkovej ceny) zvýšenú platbu za dodávku takto nadmerne odobratého plynu, ktorá sa určí ako súčin rozdielu skutočne odobratého množstva plynu v Odbernom mieste a 121% z Predpokladaného ročného odberu a ceny vo výške 4,95 Eur za každú aj začatú MWh nadmerne odobratého plynu. Platby podľa tohto odseku 2.2 budú fakturované Dodávateľom po skončení príslušného Zúčtovacieho obdobia a budú splatné v rovnakej lehote ako Doplatok.
   3. V prípade predčasného ukončenia Zmluvy, je Dodávateľ oprávnený uplatniť voči Odberateľovi doplatok za neodobratý plyn vypočítaný podľa odseku 2.2 za každú MWh neodobratého zemného plynu v množstve, ktoré by Odberateľ bol povinný odobrať od okamihu ukončenia Zmluvy do uplynutia času, na ktorý bola Zmluva uzatvorená.
   4. Ak Odberateľ v Odbernom mieste odoberie počas Zúčtovacieho obdobia plyn v objeme presahujúcom hornú hranicu ročnej spotreby zemného plynu uvedenú pri príslušnej odberovej skupine podľa Prílohy 3 tejto Zmluvy (t.j. M1 až M4), ktorá hranica a odberová skupina sa vzťahujú na Odberné miesto na základe Predpokladaného ročného odberu, Odberateľ bude povinný na požiadanie a bez zbytočného odkladu zaplatiť Dodávateľovi sumu akýchkoľvek a všetkých nákladov, ktoré Dodávateľovi vzniknú v súvislosti s takýmto zvýšeným odberom plynu (z titulu zvýšených platieb za distribúciu alebo prepravu plynu, prípadne iných poplatkov alebo úhrad účtovaných PDS a/alebo PPS Dodávateľovi v súlade s príslušnými predpismi).
   5. V súlade s odsekom 4.7 VOP podkladom pre fakturáciu Zálohových platieb a príslušných Fixných mesačných poplatkov bude Platobný kalendár ako dohoda o platbách v zmysle príslušných právnych predpisov.
   6. Odberateľ bude uhrádzať Zálohové platby a Fixné mesačné poplatky uvedené v Platobnom kalendári v súlade s Platobným kalendárom, pričom dátum splatnosti príslušnej Zálohovej platby a Fixného mesačného poplatku je posledný kalendárny deň mesiaca, na ktorý sa uvedená Zálohová platba a Fixný mesačný poplatok vzťahujú (t.j. príslušný mesiac odberu plynu). Platobný kalendár bude ako dohoda o platbách podkladom pre fakturáciu namiesto zálohovej faktúry podľa odseku 4.7 VOP. Splatnosť vyúčtovacej faktúry (t.j. faktúry za Doplatok podľa odseku 4.8 VOP) je 30 dní odo dňa vystavenia faktúry, pričom dňom vystavenia bude spravidla najneskôr 15. deň mesiaca bezprostredne nasledujúceho po skončení Zúčtovacieho obdobia.
   7. Výška úroku z omeškania podľa odseku 4.16 VOP je 0,025% z dlžnej sumy za každý aj začatý deň omeškania s úhradou dlžnej sumy až do jej zaplatenia.
3. Záverečné ustanovenia
   1. Odberateľ vyhlasuje, že ku dňu podpisu Zmluvy vykonal všetky úkony, a zabezpečil vykonanie úkonov tretích osôb, ktoré súvisia s dodávkami plynu do Odberného miesta realizovanými predchádzajúcim(-cimi) dodávateľom(-mi) plynu a ktoré sú potrebné pre riadne plnenie predmetu Zmluvy (vrátane najmä včasného doručenia výpovede zmluvy o dodávke plynu, vyrovnania prípadných záväzkov, a pod.). Bez obmedzenia iných práv Dodávateľa zo Zmluvy, Odberateľ sa zaväzuje na požiadanie bez zbytočného odkladu uhradiť Dodávateľovi akékoľvek a všetky náklady, ktoré by Dodávateľovi vznikli v súvislosti s nepravdivosťou, neúplnosťou alebo zavádzajúcim charakterom vyhlásenia podľa predchádzajúcej vety.
   2. Výrazy uvedené s veľkým začiatočným písmenom v tejto Zmluve majú význam uvedený vo VOP. V prípade nezrovnalostí alebo konfliktu medzi podmienkami tejto Zmluvy (vrátane popisu vybraného produktu) a VOP majú prednosť podmienky tejto Zmluvy (vrátane popisu vybraného produktu).
   3. Všetky zmeny a dodatky k Zmluve (s výnimkou VOP) musia mať písomnú podobu a musia byť náležite podpísané oboma zmluvnými stranami. Akékoľvek zmeny a dodatky k VOP sa vykonávajú spôsobom stanoveným v platných VOP.
   4. Táto Zmluva sa môže uzatvoriť v ľubovoľnom počte rovnopisov, pričom všetky spoločne budú tvoriť jeden a ten istý právny nástroj. Zmluvné strany môžu túto Zmluvu uzatvoriť podpísaním ktoréhokoľvek rovnopisu.
   5. Táto Zmluva nadobúda platnosť dňom jej podpisu obomi zmluvnými stranami. Táto Zmluva je povinne zverejňovanou zmluvou a v zmysle príslušných právnych predpisov nadobúda účinnosť dňom nasledujúcim po dni jej zverejnenia. Odberateľ vhodným spôsobom vopred oznámi plánované zverejnenie Zmluvy Dodávateľovi. Dodávateľ je v zmysle príslušných právnych predpisov oprávnený pred zverejnením Zmluvy podľa predchádzajúcej vety označiť niektoré informácie uvedené v Zmluve ako obchodné tajomstvo.
   6. Odberateľ svojím podpisom vyhlasuje, že si Zmluvu a VOP pred podpisom starostlivo a dostatočne preštudoval, všetky ustanovenia Zmluvy a VOP sú mu jasné a zrozumiteľné, Zmluva vyjadruje jeho slobodnú a vážnu vôľu, žiadnym spôsobom mu nebolo bránené slobodne uzatvoriť túto Zmluvu, ani ju neuzatvára pod nátlakom alebo na základe preukázateľne nevýhodných podmienok.

|  |  |
| --- | --- |
| **Dodávateľ:**  V Bratislave dňa 13. septembra 2013. | **Odberateľ:**  V Mníchovej Lehote dňa 16. septembra 2013. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| MET Slovakia, a.s.  Meno: Richard Prokypčák  Funkcia: člen predstavenstva | Mníchova Lehota  Meno: Mgr. Jozef Kováč  Funkcia: starosta |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| MET Slovakia, a.s.  Meno: Rastislav Sádovský  Funkcia: člen predstavenstva |  |

1. **Príloha 1**
2. **Špecifikácia Odberných miest**

*[Poznámka: priložené v samostatnom dokumente]*

1. **Príloha 2**

**Obchodné podmienky Dodávateľa**

*[Poznámka: priložené v samostatnom dokumente]*

1. **Príloha 3**

**Popis produktu**

|  |  |  |  |  |  |  |  |
| --- | --- | --- | --- | --- | --- | --- | --- |
| **Odberová skupina** | **Ročná spotreba zemného plynu v kWh** | **Preprava, cena za 1 kWh** | | **Distribúcia, fixná mesačná platba za 1 odberné miesto** | | **Distribúcia , variabilná časť v EUR za 1 kWh** | |
| **EUR bez DPH** | **EUR s DPH** | **EUR bez DPH** | **EUR s DPH** | **EUR bez DPH** | **EUR s DPH** |
| M1 | do 2 110 kWh | 0,0011 | 0,0013 | 1,75 | 2,10 | 0,0241 | 0,0289 |
| M2 | do 17 935 kWh | 0,0011 | 0,0013 | 4,14 | 4,97 | 0,0108 | 0,0130 |
| M3 | do 68 575 kWh | 0,0011 | 0,0013 | 6,35 | 7,62 | 0,0093 | 0,0112 |
| M4 | do 633 000 kWh | 0,0011 | 0,0013 | 27,90 | 33,48 | 0,0079 | 0,0095 |
| Ceny sú uvedené s 20% DPH.  Pre prepočet metrov kubických na kilowatthodiny bol použitý priemerný koeficient 1m3 = 10,55 kWh | | | | | | | |